Jelentés a férfimissziói szolgálatról (2009)

A szolgálat vezetőjének neve: Koháry Ferenc
Elérhetőségei: 9155. Lébény Iskola u. 2. Tel: 96/360-013 Mobil: 20/824-7122
E.mail: ferenc.kohary@lutheran.hu

Az elmúlt évben folytatva a hagyományt tavasszal, találkoztam, ill. megbeszélést folytattam a férfimisszióban dolgozó és aziránt érdeklődő lelkészekkel, egyházi munkatársakkal az időszerű célkitűzésekről.

Nyáron Piliscsabán megtartottuk a III. Férfikonferenciát „Van kiút a válságból” címmel, amelynek előadói Balczó András Baranka György és Weltler Rezső voltak.

Ezen kívül minden este bemutatkozott egy-egy férfikör. A konferencia lezárásaként a helyi gyülekezet istentiszteletén szolgáltunk és volt egy kisebb kirándulás is.

Az év folyamán Veszprémben, Balatonalmádin, Szombathelyen, Sárváron, Tárnokrétiben, Öttevényen, Gyömörén és még több más helyen jártam és tájékoztatást adtam az általam végzett szolgálatról.

A burgenlandi Felsőőrön egy konferencia kapcsán tapasztalatcserét folytattam a férfimissziói munkáról  és beszámoltam a hazai helyzetről.

Két alkalommal részt vettem az EPOT előkészítő alkalmain, és javasoltam, hogy a férfimisszió is jelenjen meg a tervezett presbiterképzésben. Az EPOT budapesti rendezvényén is részt vettem, és több személlyel megbeszélést folytattam.

Szeptemberben három magyarországi meghívottal együtt Litvániában részt vettem a GAE nemzetközi, elsősorban férfimissziói egyesület éves közgyűlésén.

Körlevélen keresztül kértem az espereseket,hogy egyházmegyéjükben hívják fel a figyelmet a férfimisszióra.

Tervezet maradt: Regionális találkozó az ország keleti részében, amellyel az ottani gyülekezetek számára közelebb kerülne a férfimisszió. Több híradás a sajtóban.

Öröm hallani, hogy ahol már alakult férfikör ott a tagok és a  gyülekezet számára is nagyon fontossá vált, életük része lett.

Koháry Ferenc
referens